Nr. 12 December 2005 FRISURE KOSMETIK MODE WELLNESS DANSK FRISØR & KOSMETIKER FORBUND - PDF
Nr. 12 December 2005 FRISURE KOSMETIK MODE WELLNESS DANSK FRISØR & KOSMETIKER FORBUND
Download "Nr. 12 December 2005 FRISURE KOSMETIK MODE WELLNESS DANSK FRISØR & KOSMETIKER FORBUND"
1 Nr. 12 December 2005 FRISURE KOSMETIK MODE WELLNESS DANSK FRISØR & KOSMETIKER FORBUND
2 lndhold december 2005 SPEJLET MEDLEMSBLAD FOR DANSK FRISØR & KOSMETIKER FORBUND NR. 12 DECEMBER ÅRGANG Ansv. redaktør: Forbundsformand Poul Monggaard. I redaktionen: Poul Monggaard, Annie Hartvig, Lars Nybøll og Annet Bunch. Udgivet af: Dansk Frisør & Kosmetiker Forbund, Lersø Parkallé 21, Postboks 2579, 2100 København Ø. Tlf.: Telefax: Abonnement: Dansk Frisør & Kosmetiker Forbund. Kr. 330,- pr. årgang. Layout, produktion & annoncer: DART Reklameproduktion, Havnegade 2C, 3600 Frederikssund. Tlf.: Tryk: Graphx. Repro: Highlight A/S. Oplag: Kontrolleret af Fagpressens Medie Kontrol ekspl. i perioden 1. juli juni 2005 Deadline for annoncer: Senest den 15. i måneden for at blive optaget i nummeret, der udkommer den 15. i måneden efter. Forsiden: Balmain PRØVER Veluddannede skuemestre KOS.FORUM Negle til alle LANDSSTÆVNE Show med gode tips...10 Afrikanske frisører giver ny inspiration...11 KLIP PÅ TVÆRS Salon Houlberg FERIE Bork havn Feriecenter...16 EVENT Årets frisør PARIS Stor succes i str. XXL UDDANNELSE En god historie fra Randers...24 LEDER Forberedt på fremtiden...25 Faglige sider Jubilæer Positivlisten Oplysninger om arbejdsplads Ny sundhedsordning Køb, salg, job Dit forbund A-kassen INSPIRATION 2 SPEJLET
3 Overvintret V OÖ LLER Af Jesper Wung-Sung "Navnet Völler er foreningen af tre dele: Det visuelt stærke i ordet på skrift, manden med bundesligahåret, Rudi Völler og det auditivt fængende, der får ordet til at lyde som at "følge op" på noget - hvilket er artiklernes opgave og mål." Den nye med Vashti Bunyan. Vashti Bunyan? Vashti Bunyan. Nå, navnet ringer heller ikke en eneste klokke hos Dem, kære læser? Det er blevet en del af historien. Historien om et comeback inden for musikken, der får de fleste andre til at tage sig ud som noget, der følger i hælene på et karrierestop på længde med en tissepause. I 1970 udkom en plade med titlen Just Another Diamond Day af en engelsk sangerinde ved navn Vashti Bunyan. Den blev ingen succes. I skuffelse over manglende anerkendelse sadlede hun om, slog sig ned på en gård ude på landet i Skotland og hængte guitaren op over kaminen, for hvad, hun troede, skulle være en gang for alle. Og så tilbragte Vashti Bunyan de næste tredive år med at opdrage børn, lave mad, hugge brænde og fodre dyrene. Ikke så meget som én sang skrev hun i disse år; hun sang ikke engang vuggeviser for sine børn. Men samtidig andetsteds opstod der en beskeden, men stadig voksende interesse for Just Another Diamond Day. Den bredte sig via langsom, men sikker markedsføring: mund-til-mund. Og efterfølgende begyndte andre kunstnere, såsom som Devendra Banhart, at hylde pladen, og til sidst handledes de få lp er, der var i omløb, for op mod titusind kroner stykket! Da dette kommer Vashti Bunyan for øre, vælger hun i år 2000 at genudgive sangene på cd, denne gang til en langt mere positiv modtagelse. Hendes kunstneriske selvtillid bevæger sig fra minus til plus. Hun har fået sin identitet som sangerinde tilbage. Sin eksistensberettigelse. Den kvitterer Bunyan nu for med sin anden udgivelse Lookaftering. Titlen er et selvopfundet ord, der til dels henviser til det at se efter nogen, til dels at se tilbage og der har været ikke mindre end femogtredive år til begge dele! Resultatet er elleve stille, atmosfæriske sange om børn, parforhold og natur. Omgivet af instrumenter som akustisk guitar, klaver, harpe og vinglas og båret af Bunyans både følsomme og beherskede stemme. Så sikkert, som må hun have rendt rundt dag ud og dag ind på gården med vådt hår. Det er tidløs musik. Den vil aldrig komme til rette tid, hverken nu eller for femogtredive år siden. Det er, som lyder Bunyans stemme i et rum, hvortil døren åbnes af og til. Skriver vi 2040, før den tredje Vashti Bunyan-udgivelse kommer på gaden? Det behøver vi ikke. Det har man på fornemmelsen. At den er her allerede. Vashti Bunyan: Just Another Diamond Day, 1970 (genudgivet 2000) Lookaftering, 2005 SPEJLET 3
4 Veluddannede skuemestre Svendeprøverne er netop overstået, og det var en flok veluddannede bedømmere, der mødte eleverne. Alle skuemestre har nemlig været igennem et tre dage langt kursus, som skal sikre, at de er veluddannede og orienterede om de nyeste tiltag indenfor branchen. Skuemestrene bliver udpeget for fire år ad gangen. Ved hver svendeprøve er der to skuemestre udpeget af Dansk Frisør & Kosmetiker Forbund og to udpeget af Danmarks Frisørmesterforening. Skuemestrene får cirka 1250 kroner per dag i lønkompensation. Eleven får senest fire uger før svendeprøven at vide, hvilke discipliner hun skal op i. Hvilke skuemestre skal dømme de næste fire år? Se det på Af Jette Damgaard Foto: Lars Nybøll Fagkonsulent Annette Brams står med ryggen til de 60 frisører, der på tredje dag sidder på rad og række i konferencesalen. Hun kigger op på en overhead, hvor hun har samlet alle de karakterer, de kommende skuemestre har givet til omkring 30 forskellige frisurer. Så vender hun sig om og kigger alvorligt hen over kanten på de grønne briller. Ja, jeg kan jo se, at der er afgivet karakterer, der svinger meget i den kategori, vi nu skal til. Der bliver lidt uro på stolene. Nogle griner, andre bliver lidt forlegne. Så smiler Annette Brams og siger, at det er fint, at der er noget at diskutere - og at det er godt, at det er i dag, hvor de stadig øver sig og ikke til svendeprøven, at de er så uenige. For når skuemestrene forlader Herning efter de tre intensive og lange 4 SPEJLET dage, skal der ikke være nogen, der er i tvivl om, hvordan man bedømmer de i alt 34 discipliner, som frisøreleverne kan komme op i. Lærer meget af de unge Det er en blandet flok skuemestre, der har fundet vej til Herning. Men med en ret jævn fordeling af unge og modne, mestre og svende, kvinder og mænd og så kommer de fra hele landet. Brønderslev, Aabenraa, Køge, Svendborg og Lyngby er blot nogle af de stednavne, der står på navneskiltene. Fælles for de fleste er, at de har et ønske om at yde en indsats for faget og samtidig selv blive klogere. Det er smaddergodt at have været på kursus, når man selv har elever, der skal føres op til svendeprøven. Så ved man, hvad der forventes, og hvad de skal trænes i, lyder en af forklaringerne på, hvorfor så mange dygtige frisører vælger at bruge tid på at bedømme kommende kolleger. Man gør det absolut ikke for pengene. Det, vi får, dækker ikke engang det, som vi mister på at være væk fra salonen - men jeg vil gerne gøre noget for faget, og så er det jo også fra de unge, at man henter ny inspiration og energi, lyder det fra en af de rutinerede bedømmere, som netop har vurderet og givet karakterer til fire frisurer i disciplinen bombage. En fair bedømmelse Annette Brams tager et af de hoveder op, som skuemestrene har bedømt dagen før. Hun kigger på den og siger: De unge mennesker har knoklet og arbejdet i fire år for at nå så langt, og de har store forventninger til jer censorer. Derfor er det nødvendigt, at vi tager diskussionerne, så vi bliver bedre. Og den opfordring har alle forstået. Den første dag blev hver eneste af de 34 discipliner gennemgået fra ende til anden,
5 Vi frisører skal helst provokeres lidt, ellers bliver vi ikke bedre. Jeg håber, at jeg har fået jer provokeret, sagde fagkonsulent Annette Brams, der havde tilrettelagt de tre uddannelsesdage for skuemestrene. og alle kriterier diskuteret. Og det blev gjort grundigt. Er det for eksempel rimeligt, at man skal vurdere en klipning i tørt hår, eller ville det være bedre med vådt? Hvor høj skal en bombage være, og hvor går grænsen mellem en festfrisure og en konkurrencefrisure? Diskussionerne bølgede frem og tilbage helt til klokken var næsten halv syv, hvor middagen ventede. Ti minutters truckervask til mennesker, der lever af stil, var ikke meget, men alle nåede middagen, som de fik lov at nyde i en time og så var det ellers tilbage på stolene til flere lektioner. Denne gang i spørgeteknik Hvordan spørger man rigtigt? For en skuemester er det ikke nok at kunne bedømme, om en klipning er til et trettental, eller om indfarvningen rammer den rigtige nuance. Det gælder også om at skabe en god dialog med eleven, så man får de rigtige forklaringer hevet ud af et nervøst ungt menneske. Derfor fik Stig Guldberg fra den erhvervspædagogiske læreruddannelse i et par timer lov at undervise i spørgeteknik. Husk at du skal spørge for at få noget at vide du kommer let til at få den mening frem, som eleven tror at du vil høre, var et af hans første budskaber. Stig Guldberg slog fast, at det er vigtigt, at man lader eleven selv fortælle og forklare, og at det hjælper, hvis man har et åbent og venligt kropssprog, hvor øjenkontakten er god. Husk på, at I altid gerne må spørge eleverne - og de skal også kunne forklare sig ud fra analyseskemaerne. Derfor er det vigtigt, at I ved, hvordan man stiller et spørgsmål rigtigt, pointerer fagkonsulent Annette Brams. Karakterernes betydning Der er pause, og det lange kursus er Et gavnligt kursus Hanne Marcher, der er næstformand i Dansk Frisør & Kosmetiker Forbund og medlem af Frisørfagets fællesudvalg, var med til alle tre kursusdage for skuemestre i Herning, og hun er sikker på, at kurset vil være gavnligt, når hun fremover skal være tilforordnet ved svendeprøverne. I fællesudvalget er vi alle sammen glade for at have været med, for nu ved vi, hvad skuemestrene har fået at vide og det kan vi bruge, når vi som tilforordnede er dem, der skal tage beslutningerne ude ved svendeprøverne, forklarer hun. Som tilforordnet skal hun sørge for, at alt går rigtigt til men hun gør også meget ud af at dæmpe de nervøse unge mennesker ned, så de får en god dag. Mange af dem er så nervøse, at man skulle tro, at de aldrig havde haft en saks i hånden før. Dem forsøger jeg at berolige, så de kan tænke tilbage på svendeprøven som en god dag. Det er jo vores kommende medlemmer, og det er vigtigt, at de ved, at vi er der for dem, fortæller hun. Halvdelen af de mange skuemestre i Herning er også medlemmer af Dansk Frisør & Kosmetiker Forbund, og for Hanne Marcher er deres vigtigste opgave klar. De skal dømme så retfærdigt, fagligt og sagligt som muligt - og så skal de lade de tilforordnede dæmpe lærlingenes nervøsitet. 5 SPEJLET
6 Skuemestrene skulle både bedømme levende modeller og hoveder. Og der blev gået til opgaven med stor alvor og en vis nervøsitet blandt de nye. Jeg er spændt på, om jeg dømmer efter de rigtige fokuspunkter, lyder det fra en af de nye. Man skal altid have lidt kriller i maven, siger en af de erfarne beroligende. Skolerne og mestrene skal fortælle eleverne, at jo enklere de kan gøre frisuren, jo bedre. Og jo nemmere er det for os at bedømme. Der er ingen grund til, at de skal vise alt, hvad de har lært på 4 år det kan de ikke nå, og det forvirrer dem bare, lød en af kommentarerne til de mange frisurer, som skuemestrene skulle nå at bedømme. Nye tiltag: De skuemestre, der meldte afbud til kurset i Herning, får ikke lov at dømme til de næste fire års svendeprøver. Heller ikke selv om de tidligere har været skuemestre. Det skal sikre, at alle dømmer efter de samme kriterier. snart slut. Tre frisører står og diskuterer den vandondulation, som Annette Brams netop har fortalt er fantastisk Kan du huske, hvordan man gør?, spørger den ene. Næh, måske skulle man lige have et opfriskningskursus, lyder svaret fra en anden af de tre bedømmere, der især har hæftet sig ved ét af Annette Brams spørgsmål: Hvor mange af jer kan lave en vandondulation som den her? Og hvis I kunne, ville I så være glade for at få at vide, at det kun er en god præstation? Hvad skal der til, for at I bedømmer den som udmærket, har hun spurgt. Fagkonsulenten slår fast, at hele karak- 6 SPEJLET terskalaen skal bruges, og at det er vigtigt, at man hver gang, der skal afgives en karakter, lige læser, hvad den enkelte karakter egentlig står for, og hun minder om, at man højst kan give 5, hvis modellen ikke opfylder kriteriet. Inden skuemestrene får lov at forlade Herning, får de endnu et par formaninger. Husk, at det er en duelighedsprøve og ikke en konkurrence, I skal bedømme og som skuemestre skal vi holde os åbne og informerede om, hvad der sker. Så hvis de unge lige har været på kursus og lært, at det er de naturlige farver, der er in så skal I vide, at det er moderne og dømme efter det, siger Annette Brams. De knapt tres skuemestre blev sluppet fri efter tre dage og lige nu er det altså en flok veluddannede censorer, der er i aktion til svendeprøverne. Fremover vil skuemestrene være inde i lokalet hos frisøreleverne, mens der bliver arbejdet det er ikke længere kun det færdige resultat, der vurderes. Det er en metode, de har hentet fra kosmetikerne. Skuemestrene må ikke diskutere karaktererne med hinanden. Hver enkelt skriver sit resultat ned, og så får eleven et gennemsnit, som skal være minimum 6 for at bestå.
7 The pack, with all you need! PAKKE 2: 2 Kelly pumpestole, Kelly vaskesystem, 2 Pepper konsoller komplet, Rullebord, Basic klippestol, SilverJet tørrehjelm, Udsugningsarm og motor, Kr ,- eller kr. 789,- pr. md. i 36 mdr. restværdi kr. 100,- alle priser er excl. moms. GRATIS: sammen med startpakken, modtager du komplet produktpakke fra Goldwell: Intensivt produkt kursus, incl. gratis Hotline, 48 tuber* farve samt alt i farvetilbehør, alt i shampoo, kur & styling sortiment. Samlet værdi kr ,- Se flere startpakker, til priser fra kr ,- på *48 tuber kan konverteres til 18 dåser Aalborg, Sofiendalsvej Viborg, Livøvej 10a Vejle, Borgergade 8, Stouby Odense, Klokkestøbervej København
8 Negle til alle Det er blevet hipt at have smukke hænder, og negle er det hurtigst voksende område inden for skønhedsindustrien. Men alt for mange lader sig friste af de hurtige uddannelser, og både standarden og hygiejnen er for lav mange steder. Af Jette Damgaard Foto: Lars Nybøll De skyder op overalt, negleklinikkerne. Og flere og flere frisører, kosmetikere og andre, der arbejder med skønhed, vælger at tilbyde smukke og stærke negle til kunderne. Men det er ikke helt problemfrit, for markedet er præget af mange udbydere og manglende standarder. Det fortæller Henrik Breuning fra Nail Office. Han er en af dem, der har arbejdet længst tid med negle i Danmark. Det her er en branche, der er præget af mudderkastning, som gør det svært for kunderne at vælge og vurdere. Det gør branchen til en jungle, og der er mange af udbyderne, der er useriøse, fortæller han. Som et eksempel nævner han de kurser, hvor man på ganske få dage kan få et bevis på, at man er negletekniker. Jeg forstår ikke, at man tror, at man 8 SPEJLET kan åbne en negleklinik efter et kursus på to dage. Der er ingen kontrol og ingen krav til fagligheden, siger Henrik Breuning, som selv er uddannet i udlandet. Negle på skemaet Negle har tidligere været på programmet på kosmetikeruddannelsen, men dengang var efterspørgslen meget lille. Det skal der gøres noget ved nu, og i det nye år kan eleverne vælge et 6-ugers speciale, hvor de skal lære fire forskellige systemer. Derfor var Henrik Breuning med på kurset for skuemestrene i Herning, så de nye skuemestre kunne lære, hvad det er, de skal være opmærksomme på. En af dem, der lyttede ekstra godt efter, var Therese Guldhammer, som har egen klinik i Charlottenlund. Jeg håber, at de seks uger vil give nogle bedre og mere kritiske negleteknikere. Det er ikke nok med et weekendkursus mig tog det for eksempel to et halvt år at blive rigtig god, fortæller hun og tilføjer, at et af de største problemer i branchen er hygiejnen. Ødelagte negle På kurset i Herning viser Henrik Breuning, hvordan en negl bygges op, og hvordan man skal gøre neglene rene først. Hygiejnen er et kæmpe problem ofte bliver filerne ikke renset, og de kan være helt hvide med gammelt støv, fortæller han. Hvis ikke hygiejnen er i orden, kan det ødelægge kundens naturlige negle, fordi bakterierne bliver indkapslede nede under den kunstige negl. En tredjedel af dem, der får lavet kunstige negle, får ødelagt deres egne negle og i halvdelen af alle tilfældene er det negleteknologens skyld. Og det giver branchen et dårligt ry, som går ud over os alle sammen, siger Henrik Breuning. Han oplever, at det specielt er klinikker,
9 Fakta Som frisør eller kosmetiker behøver du ikke at tage private kurser for at blive negletekniker. I kataloget over efteruddannelser kan du se, hvilke neglekurser Dansk Frisør & Kosmetiker Forbund tilbyder. På det seneste landsstævne i Herning var der fire stande med neglefirmaer, der tilbød kurser og professionelle produkter. Alle firmaer lagde vægt på, at hygiejnen skal være i top, og at negleteknikeren skal have et kursus i produkterne. Der er dog kun ét af de fire firmaer, der tager på kontrolbesøg for at se, om klinikkerne lever op til firmaets egne kvalitetskrav. Der laves stadig mange akrylnegle, men flere og flere negleteknikere går over til at bruge glasfiber og gele. De produkter, der bruges til kunstige negle, har været i myndighedernes søgelys, og ifølge et nyt EU direktiv må stoffet Hydroquinone, der ofte findes i lim til forskellige neglesystemer, efter den 1. september i år maksimalt findes i en koncentration på 0,02 procent i produkter til professionelt brug. Stoffet må slet ikke findes i de produkter, som forbrugerne selv kan bruge. hvor der kun laves negle, der giver problemer. De steder, hvor der bliver tilbudt andre former for behandling, har som regel et højere niveau. Men det er ikke altid negleteknikerens skyld, når noget går galt. Det har blandt andet Therese Guldhammer oplevet. Jeg har haft to kunder, der fik svamp og i begge tilfælde havde kunderne selv limet neglen på igen efter at den faldt af. Men der er altså også alt for mange dårlige agenturer, og jeg har prøvet at miste kunder, fordi producenten ændrede produktet, fortæller hun. Henrik Breuning efterlyser nogle klare retningslinier fra myndighederne, og han har blandt andet talt med Miljøstyrelsen om, hvad man kan gøre for at højne standarden. Jeg mener, at det gælder om at lave standarder, som skal følges af alle, og om at lave kontroller på klinikkerne. Dem der laver negle skal have større viden, og derfor burde alle skulle op til en prøve, mener han. I dag har myndighederne ingen kontrol med negleklinikkerne, og enhver kan starte som selvstændig negletekniker den eneste lille kontrol er den, som producenterne udøver, når de sælger produkterne. Svært at vælge Henrik Breuning er ved at være færdig med dagens gennemgang af de fire neglesystemer, og skuemestrene er blevet inspirerede. Det gælder også Rikke Brøns fra Skive, som både er frisør og kosmetiker, men som har fravalgt at lave negle i sin salon. Vi har prøvet, men der er så mange negleting på markedet, at det er en jungle, og jeg har ikke fundet et system, som jeg har lyst til at arbejde med. Men kunderne efterspørger det, og foreløbig har jeg investeret i en maskine, der kan printe billeder på neglene, fortæller hun. Henrik Breuning bekræfter, at kunderne efterspørger smukke negle, og fortæller, at markedet er eksploderet de seneste 2-3 år. Han er også godt klar over, at det kan være svært at finde ud af, hvilket system man skal arbejde med. Der er rigtig mange gode systemer, og alle har jo fordele og ulemper og alle producenter mener, at de har verdens bedste system. Jeg kan kun sige: Spørg nogle af dem, der allerede arbejder med negle. De ved som regel, hvad der virker, siger Henrik Breuning, der opfordrer både frisører og kosmetikere til at kaste sig over neglene. Det kan give afveksling i arbejdsdagen. Hvis man for eksempel har stået og klippet i hår en hel dag, er det rart at kunne skifte arbejdsstilling og sidde ned. SPEJLET 9
10 Show med gode tips Palle Freese og hans kolleger fra firmaet Hair Construction underviser og giver shows næsten uafbrudt. For dem er det vigtigste at give publikum noget med hjem, som med det samme kan bruges i salonen. Af Jette Damgaard Foto: Lars Nybøll Med selvsikre skridt og stjerneattitude indtager Palle Freese og hans to kolleger fra Hair Construction den store scene i Kongrescentret i Herning. Bevægelserne er præcise, og det er ikke tilfældigt, hvem der siger hvad hvornår. Alt er timet, og efter showet forklarer frisøren Palle Freese, at han går meget op i detaljer. Jeg er vist den eneste, der har sendt en total lys- og lydplan til teknikerne på det her stævne. De var i hvert fald overraskede. Og det er ikke os, der forsinker dagens tidsplan, for vi opererer med en sikkerhedsmargin på et halvt minut, fortæller han. Men frisørerne fra Hair Construction er også mere scenevante end de fleste. De underviser på egne kurser, udgiver bøger med klippeteknikker og inspiration - og så laver de shows i hele verden. Passionen omkring det, vi laver, er 10 SPEJLET enorm, og jeg arbejder timer om ugen, siger Palle Freese, som netop har været i USA, Australien, Spanien, Dubai og Tyskland. Ja, jeg er også ved at være lidt træt nu, men der er altid noget nyt. Når sæsonen er færdig, går vi i gang med at lave bøger. Og jeg står stadig i salonen hver dag. I januar kan jeg nok slappe lidt af, smiler han. Det skal kunne bruges Nye modeller kommer på scenen, og Palle Freese viser, at toupeer nu også kan bruges af piger. Han tager noget blåt hår og sætter det fast oven på modellens eget hår, så det ligger som en farveklat og viser, hvor let det er. De nye extensions og toupeer skal nemlig bare klistres på, og Palle Freese forklarer, at det højst tager 25 minutter at lave et helt hår. Og ud over at det er let at sætte på, kan man også tjene godt på det som frisør. Sørg for at lave noget, der er sjovt, og sørg for at få nogle kroner i kassen, lyder det fra Palle Freese, som er meget bevidst om, hvad det, er han viser på scenen. Det skal være noget, som folk kan bruge i salonen. Det skal være teknikker, de kan lære, og som der er tid til at bruge på almindelige kunder. Derfor vil vi også gerne vise et produkt, som det her, for det kan alle bruge - og det er sjovt for kunden, siger han. Showet slutter af med to meget smukke modeller, som har fået så meget hår sat på, at det slæber hen ad gulvet. Publikum klapper begejstret, og mange vælger at følge efter de tre sortklædte showmænd hen til deres stand. Her er det næsten ikke til at komme frem for frisører, der vil vide mere om de nye, lette extensions fra Hair Construction.
11 Afrikanske frisører giver ny inspiration Forbundet har inviteret to afrikanske frisører til Danmark for at undervise i afrohår og lære mere om vestligt hår. Samtidig er de med til at give masser af inspiration til de danske frisører. Af Jette Damgaard Foto: Lars Nybøll Musikken spiller, og to mørke mænd står og svajer med hofterne og knækker fingre. De er nydeligt klædt i hvide skjorter og røde slips, og lige nu gør de klar til at vise, hvordan man sætter afrohår. Mændene kommer fra Sydafrika og er inviteret til Danmark af Dansk Frisør & Kosmetiker Forbund og står nu på standen ved landsstævnet i Herning. De har vundet en konkurrence i Sydafrika og har fået undervisning på frisørskolen i København, og nu skal de vise os danskere, hvordan man sætter afrohår, forklarer forbundsformand Poul Monggaard, der mener, at det er meget vigtigt, at vi i Danmark ser, hvordan man arbejder i for eksempel Afrika. Den viden, som de har, er vi nødt til at fange, for globaliseringen gør, at vi bliver mere og mere multietniske, forklarer han. De to mænd, Kenneth Mokgosi og Mojaefa Tshele, er klar til at gå i gang med frisurerne, og sammen med deres træner, Petrus Mathebula, går de hen til hver deres model. De skal vise, hvordan man sætter et smukt afrohår med fletninger, og det er noget, de har stor erfaring med. I Sydafrika går de fleste sorte kvinder til frisør mindst én gang om ugen - og det er ikke for at blive klippet, men for at få stylet håret. Vi siger, at håret er som en krone. Det er meget vigtigt for en kvinde, forklarer Petrus Mathebula, som arbejder for L Oréal i Sydafrika. Kvinderne kommer altså til frisørerne for at få smukke frisurer og de har selv alting med. De kommer med shampoo, skum og alt hvad der ellers skal bruges - og har de ikke selv hårprodukterne, kan de købe skum i håndfulde. Der kræves meget arbejde for at være med på moden i Sydafrika lige nu. Frisurerne skal være naturlige, back to basic med dreadlocks og fletninger, fortæller Petrus Mathebula. Mere respekt Da Petrus Mathebula for mange år siden bestemte sig for at blive frisør, var det ikke noget, hans forældre var stolte af. Men det har ændret sig nu. Mine forældre respekterer mig nu, og hele faget er blevet mere og mere anerkendt i løbet af de seneste ti år, forklarer han. Men der er stadig store forskelle på hvad frisører tjener og det skyldes først og fremmest klientellet. Hvide frisører tjener langt mere end sorte og det skyldes, at hvide kunder stadig går til hvide frisører og sorte til sorte, forklarer han. Men måske kan Kenneth Mokgosi og Mojaefa Tshele være med til at ændre på det, for under deres uge i Danmark har de både lært at bruge føntørrer og lave bom- Dansk Frisør & Kosmetiker Forbund er involveret i to projekter i Sydafrika. Dels et samarbejde om den danske fire-årige uddannelse, som den sydafrikanske regering har købt, og dels et solidaritetsprojekt, hvor dårligt stillede unge får stipendier, så de kan gennemføre en frisøruddannelse. Samarbejdet med Sydafrika begyndte, da Nelson Mandela blev præsident, og forbundet gerne ville gøre sit til at hjælpe med at stabilisere landet. Tanken er at give fattige et håndværk, som de føler ansvar for og stolthed over. Ansvarsfølelsen skulle gerne række videre og være med til at stabilisere Sydafrika. Det er ikke kun sydafrikanerne, der får noget ud af projekterne samarbejdet går begge veje, og derfor kan danske frisører nu komme på en række efteruddannelser i afrohår. Uddannelsen kan bruges her i Danmark, hvor flere og flere har afrohår - men den er også adgangskort, hvis man ønsker at arbejde som frisør i afrikanske lande. Udover Sydafrika har Dansk Frisør & Kosmetiker Forbund et samarbejde med Toga, Burkina Faso og Ghana. bage. Det har virkelig åbnet mine øjne, og jeg håber, at der vil komme flere kvinder med kaukasisk (vestligt) hår. Der er begyndt at komme nogle få, men jeg håber, der kommer endnu flere, siger Kenneth Mokgosi, der ligesom Mojaefa Tshele gerne vil på flere kurser, så han også kan betjene hvide kvinder. Da showet er færdigt, er forbundsformand Poul Monggaard endnu mere overbevist om, at det er en god ide, at de danske frisører får mulighed for at udveksle erfaringer med afrikanerne. Internationaliseringen giver viden og inspiration, og dermed får vi også mere kvalitet herhjemme, fastslår han. SPEJLET 11
12 Salon Houlberg - en anderledes salon Af Annie Hartvig. Foto: Lars Nybøll. Er beliggende på Østerbro i København. Her er navnet Houlberg ikke forbundet med røde pølser, men med en visuel oplevelse og et højt niveau af håndværk. Ideen til konceptet så dagens lys, da frisør Katja Houlberg Danielsen mødte en veninde, der har en modebutik i selv samme gade, og hun gjorde Katja opmærksom på, at den daværende Salon Cirkus var til salg. Det var nu ikke Katjas drøm at blive selvstændig. Men hun vidste, at hendes mor der også er frisør, altid har haft en drøm om egen salon. Så familien tog en hurtig beslutning for 6 måneder siden, og i dag fremstår salonen som en iøjnefaldende, lysende oase på Rosenvængets Allé, hvor Katja og kæresten Karsten Lølloff, der er form- og møbel- 12 SPEJLET designer, har skabt en salon med et interiør, der er en ren fryd at opholde sig i. Men interiør gør det ikke alene. Der skal en god faglig sparring-partner til, og det er ikke Katjas mor, men Sine Pedersen, der har været kollega med Katja i mange år hos frisør Susanne Therkelsen, en arbejdsplads de begge har værdsat og var lidt beklemt ved at skulle forlade. Men da de begge er år var tiden inde til nye udfordringer, og en vigtig del af konceptet er, at en god kemi mellem de to frisører skal være synlig og mærkbar. Deres fælles mål er at skabe en atmosfære, der gør stedet til en meget personlig oplevelse med en høj grad af nærvær og godt håndværk. Målgruppen er unge, kunstnere og det kreative folk, der værdsætter et anderledes design. Også åbningstiden er anderledes. På t- dage er der åbent fra kl. 11 til 20 mandag, onsdag og fredag fra kl. 9 til 16 og lørdag fra kl. 8 til 14. Priserne er i den dyre ende. Inspirationen hentes i gadebilledet, og i fremtiden vil storbyer blive flittigt besøgt. De skæve åbningstider gør det muligt for Katja og Sine at holde den fysiske form ved lige ved at dyrke TBC, men også croquis-tegning har Katja fået Sine med til. PÅ spørgsmålet om, hvor de ser sig selv om 10 år, svarerer Katja, at en salon mere ville være en mulighed, hvis hendes mor vil. Og begge er enige i, at der skal afsættes tid til at skabe en familie men frisørfaget vil de aldrig forlade.
13 City Girl 1. Før: Model Pernille Lind er 15 år og skoleelev har som de fleste piger på hendes alder langt hår. Pernille har et ønske om at blive en ny type. Katja vil derfor fremhæve Pernilles profil ved at klippe nakken kort men bibeholde det feminine med et langt pandehår. 2. Som start på klip har Katja ladet sig inspirere af julen med en stjerne inddeling. 3. Klip: Ud fra stationær guid vertikalt bag øret trækkes en guid tilbage til den forrige passé og klippes i øget længde håret tørres og glattes for at opnå en smal og flad nakke, klippes der ud fra vertikal form ind i nakken. 7. City Girl SPEJLET 13
14 4. Siderne: Med udgangspunkt fra nakkens guid klippes diagonalt frem til bag øret passéen foran øret trækkes tilbage og klippes diagonalt håret tørres og glattes i front afklippes design-linjen i blødt afklip. 5. Toppen: Med udgangspunkt i den miderste guid, der trækkes tilbage til nakkens korteste guid, hvor der klippes i en stærk øget længde den miderste guid bibeholdes i stationær guid, som danner en konkav på toppen håret tørres med Davines relaxing fluid og glattes resten af toppen klippes i fri hånd. 7. Andet forslag til styling en casual udgave af City Girl. Se også side SPEJLET
15 The Fresh Line Carving med buet blade 6. Farvning: Bunden farves med 30g 832 og 20g 8.01, der blandes med volum 6%; virketid ca. 30 min. Bundfarven påsmøres uens for at opnå så naturlig en overgang som muligt lyse reflekser indlægges i hveranden fra hovedbunden og hveranden passé i lige paneler fra midten med lysning volum 2.1% og farven lyserød 9g 10.0, 1g 562 med 10 volum 3% ca. 30 min. EOP SH med bevægelig ring HW Henvendelse til "din" frisørgrossist. COSMOBELL ESBJERG APS GLARMESTERVEJ ESBJERG V TELEFON: FAX: COSMOBELL HERNING CYPRESVEJ HERNING TELEFON: FAX: SPEJLET
16 bork havn feriecenter Feriehuse i skøn natur. Rækkehuse i to plan med plads til 4/6 pers. Stueetagen: Stue med TV, køkken med komfur/emhætte/køleskab. Soveværelse med dobbeltseng. Bad med brus. Førstesal: Hems med 2 soverum med dobbeltsenge. Terrasse med havemøbler. I feriecentret findes aktivitetscenter, mindre swimmingpool, boblebad, sauna, solarium, tyrkisk dampbad. Legeredskaber, air-hockey, bordtennis, minigolf og surfing. Forretningsgade med shopping. Afstande fra Feriecentret: Bork Vikingehavn - 3 km Vesterhavet - 8 km Tipperne fugleres km Varde Sommerland - 30 km Hvide Sande - 40 km Sommerland-West - 50 km Sælariet i Esbjerg - 50 km Jyllands Park Zoo - 55 km LEGOLAND - 60 km Givskud Løvepark - 70 km Frisør- og Kosmetikerfagets Feriefond Du skal være medlem af Dansk Frisør & Kosmetiker Forbund for at kunne leje en feriebolig. Ferieboligerne ligger i bunden af Ringkøbing Fjord, i skønne omgivelser, få minutters gang fra havnen. Her er en børnevenlig sandstrand, fremragende surferforhold med surferskole og en hyggelig lille gågade med butikker og restauranter. På området ligger der et moderne aktivitetscenter, hvor der bl.a. er swimmingpool, boblebad, sauna, solarium, tyrkisk dampbad og meget mere. I rimelig afstand fra feriecentret ligger mange af Jyllands attraktioner, der absolut er et besøg værd. Ønsker du at holde en uges ferie til en rimelig pris, skal du udfylde og indsende kuponen her til højre. Yderligere information Tlf SPEJLET PRISER - højsæson: 1 uge i højsæsonen kr , april - 1. okt Excl. depositum. PRISER - lavsæson: 1 uge i lavsæsonen kr ,00 1. okt april Excl. depositum. Ledige uger Lodtrækning vedr. højsæson 2006 foretages i uge 9/2006. De heldige får besked senest uge 11/ hus ledigt uge Andre uger begge huse ledige. Jeg søger hermed om at leje en feriebolig i Bork Havn i de uger, jeg har anført på denne blanket Navn Tlf. Adresse: Person nr. (skal udfyldes): Antal personer (max. 6): Dato og underskrift: KLIP UD OG SEND Depositum Depositum på kr. 500,00 i højsæson og kr. 800,00 i lavsæson skal indbetales, når bekræftelse på opholdet modtages, sammen med eventuel afbestillingsbeskyttelse på 5% af lejemålet. Depositumet dækker slutrengøringen på kr. 250,00, eget elforbrug, p.t. kr. 1,95 pr. kwh, samt dækning af eventuelle skader. Når dette er gjort op, refunderes/ opkræves restbeløbet. Dog +/- kr. 50,-. Ankomst foregår søndage efter kl Afrejse foregår søndage før kl Jeg ønsker at leje en FERIEBOLIG i følgende uge: Anfør gerne flere uger, i tilfælde af at dit første ønske ikke bliver udtrukket. Uge: /2006 (1. Ønske) Uge: /2006 (2. Ønske) Uge: /2007 (1. Ønske) Uge: /2007 (2. Ønske) Afbestillingsbeskyttelse - 5 % af lejeprisen. Opkræves sammen med depositum ved tilmelding. Ja Nej Sendes til: Frisør- og Kosmetikerfagets Feriefond Lersø Parkallé 21 Postboks København Ø Mrk. FERIEBOLIG
17 Licence to Cut Kom til årets største frisørevent i Odense Lørdag den 25. marts 2006 Deltag i prisfesten enten som nomineret eller som gæst. Der venter dig en stor frisøroplevelse! læs mere på Hvorfor er der et billede af James Bond på forsiden af tilmeldingsbrochuren til Danmarks største frisørevent - årets Frisør Awards ? Svaret får du på bagsiden!
18 Årets Frisør 2006 Hotel H.C. Andersen, Odense Den 25. marts 2006 Alle danske frisører inviteres hermed til at være med til Årets Frisør Awards Årets frisør er både en konkurrence og en prisfest. Frisørfagets Faglige Ordning står som arrangør af prisfesten. Prisfesten afholdes i samarbejde med L Oréal Professionnel og Odense Tekniske Skole. Prisfesten Årets Frisør kåres den 25. marts 2006, på Hotel H.C. Andersen i Odense. Billetten til prisfesten koster kr. 795,00 og er inkl. 3 retters festmenú med vine. Alle billetter bestilles skriftligt eller på telefon , og tilmeldingen er bindende. Der er kun adgang til prisfesten mod fremvisning af gyldig billet. Konkurrencen Deltageren kan være en enkelt person eller en salon. Deltageren skal være udlært frisør med svendebrev i frisørfaget og drive salon eller være ansat i en salon beliggende i Danmark. Kun organiserede mestre og svende kan deltage i konkurrencen. Der udvælges via fotos 2 X 8 finalister i Årets Frisør-kategori Der udvælges 5 finalister i Årets Frisørsalon-kategori Præmier til alle der placerer sig til finalen Der kæmpes om 6 priser: Publikumsprisen Årets Talent Publikumsprisen Årets Frisør Catwalkeren Årets Frisør 2006 Årets Talent 2006 (udlært i max 2år) Årets Frisørsalon 2006 Kvalificering til Årets Frisørsalon 2006, sker ved indstilling fra firmaerne og frisørfagets organisationer. Præmier Vindere af Årets Frisør og Årets Talent: Medieomtale samt shooting med modepressen. Tur til London/Paris med ophold hos en af de store frisører De 2 vindere af publikums præmie: Præmier fra Lancome og Loreal Professionnel Årets Frisørsalon: Stor medieomtale og præmier Catwalkeren: Vindertøj fra Diesel
19 Regler, kriterier, og dead lines: Der bedømmes efter følgende kriterier: Farve og permanent kreativitet (grundlag, teknik, metode) Ny trendy, kommerciel frisure. ( I must buy look ) Totalt look (Hår, make up, tøj, modellens attitude) Indsendelsen skal indeholde tre frisurebilleder, der skal være i A4 format portræt og figur. Billederne indsendes sammen med en beskrivelse af, hvad du har udført af arbejde for at nå frem til dit resultat. (Beskrivelse af klipning, anvendte farver og teknik, samt evt. anvendte permanent teknik). Valg af model: Modellen skal være disponibel til en evt. finale, og kan ikke udskiftes, da det færdige arbejde bliver bedømt ud fra et billede af modellen. Hvis modellen af den ene eller anden grund bliver forhindret i at deltage i finalen, vil deltageren blive diskvalificeret. Vælg en god catwalker, da modellens fremtoning vil betyde meget i en evt. finale. Kontrollér på et digitalt foto, om din model er fotogen. En model kan være nok så smuk, men det er ingen garanti for, at vedkommende er fotogen. Forsøg at indgå en sponsoraftale om tøj til din model. Husk, der skal være frisure i håret (benyt ikke påsat hår, eller langt opsat hår). Tidsfrister: Alle tidsfrister skal overholdes, fotos der modtages efter den omtalte tidsfrist vil blive afvist. Billeder A4 og dossier skal sendes til Danmarks Frisørmesterforening sektion Fyn, og være os i hænde den 3. februar Poststemplet er afgørende hvis tvivl skulle opstå. Torsdag den 9. februar 2006: Dommerpanelet mødes for at finde finalisterne. Mandag den 13. februar 2006 får alle skriftligt besked om de er nået til finalen. Lørdag den 25. marts 2006: GRAND FINALE - Årets Frisør Awards Bedømmelse af foto: Dommerpanelet består af journalister, frisører, repræsentanter fra frisørfagets organisationer og Brancheforeningen SPT. Ingen af dommerne vil under bedømmelsen få kendskab til, hvem der har indsendt fotos. Bedømmelse til finalen: Dommerpanelet består af journalister samt internationale og danske frisører, stylister, Diesel, Lancome og SPT. Arbejdet færdiggøres på Center for Hår og Design på Odense Tekniske Skole og bedømmes om formiddagen af dommerne. Deltagerguide: Regler: Billederne indsendes til Danmarks Frisørmesterforening sektion Fyn, Hvidkærvej 48, 1., 5250 Odense SV. Kuverten mærkes Årets Frisør Materialet skal være os i hænde den 3. februar Der må ikke fremsendes manipulerede billeder. Kuverten med de tre fotos skal indeholde navn på den ansvarlige person/personer, der står for indsendelsen. Den fremsendte fotoserie skal være fremstillet med eneret til Årets Frisør Awards Danmarks Frisørmesterforening og Dansk Frisør & Kosmetiker Forbund forbeholder sig ret til ved angivelse af kilde, at anvende de indsendte fotos kommercielt. De fremsendte fotos kan efterfølgende frit benyttes af frisørfagets organisationer i presseøjemed. Udfyld vedlagte skema korrekt og læseligt. De tre indsendte fotos skal være i A4 format i portræt og figur. Hvis der indsendes flere end tre fotos, vil indsenderen blive diskvalificeret. Din model skal være til rådighed til en eventuel finale den 25. marts 2006 hele dagen. Hvis modellen af den ene eller anden grund ikke kan deltage i finalen, mister du din ret til at deltage, da modellen ikke må udskiftes med en anden model. Hvis du kommer i finalen, må du gerne benytte max.1 person til hjælp med make up i finalen. Dog er det kun dig, der kan stå som en eventuel vinder, med mindre det er en salon, der står bag indsendelsen. Bedømmelseskriterier: Din fortolkning af det totale look, af hår og make-up. Husk, at der skal være en frisure i håret, en klipning, en farve/permanent, eller et kommercielt look. Langt opsat hår, og brug af extension må ikke indgå i opgaven. På finaledagen skal farven og evt. permanent i håret være færdig, da der denne dag kun må udføres styling og make-up. Husk, at alle tidsfrister skal overholdes. Læs mere om selve prisfesten Licence to Cut på
20 w w w. a a r e t s f r i s o r. d k And the winner is... Eventyret starter i Odense... Vær med i Frisørfagets hidtil største event Vind præmier for tusindevis af kroner Deltag selv i festen som Agent James eller Bond Babe Gaver til alle gæster Det bliver festligt for alle... Gallashow... VIP-billetter Oplev prisfesten i Odense incl. show og 3 retters menu for kun kr. 795,- Oplev prisfesten - uden menu - for kr. 325,- Hvad har James Bond med Årets Frisør Awards at gøre..? Årets Frisør Award 2006 står for glamour, galla og toppen af dansk frisørarbejde. Derfor skal rammerne til en sådan festaften passe dertil. Vi har fået fat i fantastiske lokaler og udsmykket dem i bedste James Bond-stil. Prisfesten har hermed udviklet sig til en temafest - Licence to Cut Kom som James Bond, Bond Babe - eller bare med bond -godt-humør! Det skal være sjovt og underholdende for alle uanset om man deltager direkte i konkurrencerne eller er med som gæst. Det er her du kommer ind i billedet. Mød op i det bedste skrud du har - enten som James Bond eller Bond Babe - og deltag i konkurrencerne om de bedste udklædte. Samtidig er du også med til at sætte dit præg på en frisøraften du sent vil glemme.